Θέμα: Modern Greek Language (Secondary School)
Ερώτηση: Η Αλόννησος ξεχωρίζει! Τη δεύτερη θέση ανάμεσα σε συνολικά επτά κορυφαίους προορισμούς του κόσμου, που διακρίνονται σε επίπεδο οικολογικού τουρισμού, κατακτά η Αλόννησος. Σύμφωνα με το αφιέρωμα του ταξιδιωτικού περιοδικού της «Ένωσης Βρετανών ταξιδιωτικών πρακτόρων», τρεις ήταν οι λόγοι που οδήγησαν στην απόφαση να συμπεριλάβουν στην κατάταξη τον εξωτικό παράδεισο των Σποράδων. Αρχικά, για τη λειτουργία του μεγαλύτερου φυσικού θαλάσσιου πάρκου της Μεσογείου στην περιοχή της Αλοννήσου από το 1992 και εξής. Επιπλέον, για το άνοιγμα του πρώτου υποβρύχιου μουσείου της Ελλάδας στο ναυάγιο της Περιστέρας τον Ιούνιο του 2021. Τέλος, για την απόφαση του δήμου να καταργήσει πρώτος, το 2015, τις πλαστικές σακούλες στο νησί. «Η σπουδαία αυτή διάκριση δεν ωφελεί μόνο την Αλόννησο, αλλά και όλη την Ελλάδα. Για να μπορέσει, όμως, η διεθνής αναγνώριση να φέρει πραγματική ζήτηση και να προσελκύσουμε περισσότερους τουρίστες με οικολογικά ενδιαφέροντα, χρειάζονται σημαντικά κίνητρα για ανάπτυξη. Για τον λόγο αυτό, ο δήμος κατέθεσε πρόσφατα συγκεκριμένες προτάσεις», δήλωσε ο δήμαρχος Αλοννήσου. Η συγκεκριμένη λίστα «φιλοξενεί» ακόμη έξι προορισμούς από Αμερική, Ευρώπη, Αφρική και Ωκεανία. Την κορυφή καταλαμβάνει η Κόστα Ρίκα με το εθνικό της πάρκο. Στη δεύτερη θέση είναι η Αλόννησος, ο μοναδικός ελληνικός προορισμός της κατάταξης. Ακολουθούν η Κοπεγχάγη με τις περιβαλλοντικές καινοτομίες της, το Σαν Φρανσίσκο, μία πόλη φιλική για το περιβάλλον, η Μορέα της Γαλλικής Πολυνησίας για τα μέτρα προστασίας της θαλάσσιας ζωής, η Κένυα για τη στρατηγική διάσωσης των άγριων ζώων και, τέλος, η Σλοβενία για τη σύνδεση φύσης, τουρισμού και προστασίας του περιβάλλοντος που έχει επιτύχει. Διασκευή ηλεκτρονικού άρθρου για τις ανάγκες των εξετάσεων https://www.kathimerini.gr/life/environment/561596842/h-alonnisos-anamesa-stoys-kalyteroys-oikologikoys-proorismoys-toy-kosmoy/, 27-12-2021 Χαρακτήρισε την παρακάτω πρόταση ως σωστή ή λανθασμένη, χρησιμοποιώντας αποκλειστικά πληροφορίες από το κείμενο: Το κείμενο μιλά για μια διεθνή διάκριση της Αλοννήσου.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0